Bado ke Wezîrê Karanê Zereyî yê Tirkîya Suleyman Soyluyî HDP  sey hedefî ramojan hewteyê ravêrteyî de mabênê 17-19ê kanûne de merkezê û qezayanê Silopî û Cizîre yê Şirnexî de bi desan kesî ameyî destbendkerdene.
Îdarekara HDPyî Zozane Aksu ya ke semedê îfadedayîşî 20ê kanûne de şîye Mudirîya Asayîşî ya Şirnexî a zî ameye destbendkerdene û badê çar rojan hetê mehkeme ra ameye tepiştene û şawîyaye Zîndanê Tîpê Tyî yê Şirnexî. Pîya bi Aksu hûmara kesanê ke na dosya de ameyî tepiştene bîye 20.
4ê kanûne de qiricîyanê verênan ra Tahîr Guven Cizîre amebi kiştene û YPSyî çalakîye girwtîbî xo ser. Dima ra Suleyman Soyluyî HDP sey hedefî ramojna û hukm û polîsî kewtî dewre.
